General

General és un oficial d'alt grau militar. El terme (o equivalent) és usat per gairebé tots els països del món. General pot referir-se tant al terme genèric per a tots els graus d'oficial general, o pot referir-se a un únic grau. Els oficials generals equivalen als almiralls a les marines de guerra. Els diversos graus d'oficial general estan al capdamunt de l'estructura de grau. Els oficials inferiors són coneguts com a oficials de camp i, els de menor graduació encara, són coneguts com a oficials amb grau de companyia. Tots els oficials que comanden més d'un simple regiment (el nivell d'unitat més significatiu) són coneguts com a oficials generals. En alguns països el màxim grau del generalat és conegut com a Mariscal de Camp o, simplement, Mariscal.

Hi ha dos sistemes clàssics de nomenar als generals, el "sistema Vell Europeu" i el "sistema Revolucionari Francès", que anomena als graus d'acord amb la unitat que, teòricament, comanden:

Etimologia i història 
El terme "general" resulta d'una substantivació que es remunta a finals del segle XVI de l'adjectiu general utilitzat per caracteritzar el paper d'un oficial militar, com el capità general i el tinent general. El general és, per tant, el líder militar al capdavant de la jerarquia. El terme s'utilitza habitualment per referir-se a líders militars de diferents èpoques i societats, incloent-hi aquelles en què no existeix el concepte d'oficial militar, com ara l'exèrcit romà o els exèrcits grecs de l'antiguitat.

El grau específic de general 
Al sistema Vell Europeu, un General, sense prefix ni sufix (i de vegades referit com a general complert) és habitualment el màxim grau de general, per damunt de tinent general i directament per sota de mariscal de camp. Habitualment és el màxim grau en temps de pau, amb els graus superiors (com el de Mariscal de Camp) només destinats a usar-se en temps de guerra o de manera honorífica.

No obstant això, el grau de Capità General, General d'Exèrcit o Coronel General poden ocupar aquesta posició en alguns exèrcits. Segons les circumstàncies i l'exèrcit en qüestió, aquests graus poden ser considerats com a equivalents a un General Complert o a un Mariscal de Camp.

El grau de General vingué de Capità General, el capità d'un exèrcit en general. El grau de Capità General començà a aparèixer cap al , quan els exèrcits professionals s'organitzen; i en molts països, el nom Capità General es va contraure a simplement General.

graus de general per països 
 General (Austràlia)
 General-de-Exército (Brasil) 
 General (Canadà)
 Shang Jiang (Xina)
 Kindral (Estònia)
 Général d'armée (França)
 General (Alemanya)
 Obergruppenführer (Tercer Reich, grau de les SS)
 Strategos (Grècia)
 Aluf (Israel)
 Generale (Itàlia) 
 [[Rikushō]] (Japó)
 Daejang (Corea)
 Generał (Polònia)
 General (Mèxic)
 General de l'Exèrcit (Rússia)
 General (Sri Lanka)
 General (Suècia)
 General (Suïssa)
 General (Regne Unit)
 General (Estats Units)
 General de ejército (Xile)

Generals famosos 

  Alexandre Magne
  Publi Corneli Escipió Africà Major
 Anníbal Barca
  Juli Cèsar
  Gengis Khan
  Saladí
  Eduard III d'Anglaterra
  Enric V d'Anglaterra
  Gonzalo Fernández de Córdoba
  Gustau II Adolf de Suècia
  Enric de La Tour d'Auvergne, Vescomte de Turenne
  John Churchill, duc de Malborough
  Frederic el Gran
  George Washington
  Napoleó Bonaparte
  Aleksandr Suvórov

  Arthur Wellesley, primer Duc de Wellington
  Robert Lee
  Helmuth von Moltke
  Paul von Hindenburg
  Erich Lunderdorff
  Edmund Allenby, primer Vescomte Allenby
  Tomoyuki Yamashita
  Erwin Rommel
  Erich von Manstein
  George Patton
  Bernard Law Montgomery
  William Slim
  Gueorgui Júkov
  Douglas MacArthur
  Moshe Dayan
  Norman Schwarzkopf

Referències